रिपोर्ट में कारण शॉर्ट सर्किट और नुकसान 15 करोड़ का बताया
भास्कर संवाददाता | भीलवाड़ा
चित्तौड़गढ़रोड पर गुवारड़ी के पास प्रोसेस हाउस में मंगलवार शाम लगी आग पर बुधवार तड़के चार बजे काबू पाया जा सका। रातभर आग भभकती रही। पांच दमकलों को रोके रखा गया। एक दमकल तो बुधवार शाम तक भी मौके पर ही रही।
मंगरोप थानाधिकारी यशदीप भल्ला के अनुसार सोना प्रोसेस के मैनेजर अरुणसिंह राजावत ने थाने में रिपोर्ट दी। इसमें बताया कि मंगलवार शाम करीब चार बजे बिजली के शॉर्ट सर्किट से कपड़ा गोदाम में आग लग गई। इससे वहां तैयार कपड़ा जल गया। मशीनरी बिल्डिंग आदि क्षतिग्रस्त हो गई। इससे करीब 15 करोड़ रुपये के नुकसान का दावा किया गया है।
थानाधिकारी ने बताया कि नगर परिषद स्थित फायर स्टेशन, संगम उद्योग समूह , जिंदल कंपनी, कंचन उद्योग समूह के साथ ही चित्तौड़ की करीब 15 दमकलें रात भर आग बुझाने में जुटी रहीं। आग के थोड़ी-थोड़ी देर में फिर भभकने से पांच दमकल लगातार लगी रही। सुबह चार बजे आग पर पूरी तरह काबू पाया जा सका। आग फिर नहीं भभके, इसके लिए एक फायर ब्रिगेड को शाम तक रोककर रखा गया।
उल्लेखनीय है कि भास्कर ने देर रात तक इस घटना पर नजर रखी। रात दो बजे तक की कवरेज की। रात दो बजे तक आग बुझाने के लिए 15 दमकलोंे ने 80 से ज्यादा चक्कर पानी डाल दिया था। इधर, फैक्ट्री में बुधवार को दिनभर बचे हुए कपड़े को सुखाने और सफाई का काम हुआ।
सोना प्रोसेस में 12 घंटे बाद सुबह चार बजे बुझी आग
hin_Deva bho_Deva hin_Deva hin_Deva hin_Deva hin_Deva hin_Deva